Up-514/04
Natisni
Opravilna št.:
Up-514/04
Datum odločitve:
12. 7. 2005
ECLI:
ECLI:SI:USRS:2005:Up.514.04
Akt:
Ustavna pritožba A. A. zoper odločbo Ministrstva za okolje in prostor št. 462-01-224/00 z dne 5. 12. 2001 v zvezi z odločbo Upravne enote Nova Gorica št. 351-204/92-DE-08/AB z dne 24. 9. 2001
Izrek:
Ustavna pritožba A. A. zoper odločbo Ministrstva za okolje in prostor št. 462-01-224/00 z dne 5. 12. 2001 v zvezi z odločbo Upravne enote Nova Gorica št. 351-204/92-DE-08/AB z dne 24. 9. 2001 se zavrže.
Evidenčni stavek:
Ustavno sodišče ustavno pritožbo, v kateri pritožnik ne izkaže, da je predhodno izčrpal vsa pravna sredstva, zavrže.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
Pravna podlaga:
Člen 55.1.2 Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
19. 7. 2004
Vrsta odločitve:
sklep
Vrsta rešitve:
zavrženje
Dokument:
US24828
Up-514/04 - 5
12. 7. 2005
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 5. julija 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper odločbo Ministrstva za okolje in prostor št. 462-01-224/00 z dne 5. 12. 2001 v zvezi z odločbo Upravne enote Nova Gorica št. 351-204/92-DE-08/AB z dne 24. 9. 2001 se zavrže.
Obrazložitev
1. Pritožnica vlaga ustavno pritožbo zoper v izreku navedeni denacionalizacijski odločbi. Zatrjuje, da so bili v postopku denacionalizacije upravičenci, med katere sodi tudi sama, neenako obravnavani. Iz navedb v ustavni pritožbi je razvidno, da je za pritožnico dejansko sporna odločitev drugostopenjskega upravnega organa v delu, kjer je spremenil odločitev prvostopnega upravnega organa in zavrnil denacionalizacijski zahtevek glede ene od denacionalizacijskih upravičenk.
2. Ustavno sodišče je že odločalo o ustavni pritožbi zoper isto odločbo drugostopenjskega upravnega organa. S sklepom št. Up-564/03 z dne 11. 2. 2004 je ustavno pritožbo iste pritožnice zavrglo, ker ni izkazala, da je v obravnavani zadevi izčrpala sodno varstvo v upravnem sporu in s tem izpolnila procesne predpostavke iz prvega odstavka 51. člena Zakona o Ustavnem sodišču (v nadaljevanju ZUstS).
3. V ponovno vloženi ustavni pritožbi pritožnica sama navaja, da zoper odločbo drugostopenjskega upravnega organa ni izkoristila vseh pravnih sredstev, ki jih je imela na razpolago. Navaja le, da je bilo uporabljeno izredno pravno sredstvo (obnova postopka), vendar brez uspeha. Ker pritožnica tudi v ponovni ustavni pritožbi ni izkazala, da je izkoristila sodno varstvo v upravnem sporu, ki ga je imela na razpolago, je bilo treba tudi to njeno ustavno pritožbo zavreči zaradi neizpolnjene procesne predpostavke iz prvega odstavka 51. člena ZUstS.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan